Три девојке бостан посејале
Три девојке бостан посејале
Гором диње, долом лубенице, 
А по среди румене ружице, 
Код ружице стража постављена, 
Баш на стражи Кајка материна. 
Докраде се овчар од оваца,
Да убере румену ружицу,
Ухвати га Кајка материна.
Три девојке збор збориле:
Прва каже: „да га обесимо”,
Друга каже: „да га закољемо”, 
Трећа каже: „да га осудимо”.
Ал’ говори овчар од оваца:
„Нисам сужањ да ме обесите, 
Нисам јагње да ме закољете, 
Већ сам момак да ме ожените.”

Имена лица од којих су забележене песме 

Јула жена Ђорђа Лукића, тежака из села Шаркамена.

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 55., стр. 46-47.

Посленичке песме
Народне песме у Крајини